**ช้อปปี้** เป็นแพลตฟอร์มอีคอมเมิร์ซ มีสำนักงานใหญ่ในประเทศสิงคโปร์ อยู่ภายใต้บริษัท Sea Group (ก่อนหน้านี้รู้จักกันในชื่อ Garena)

ฟอร์เรสต์ หลี่ ก่อตั้งขึ้นในปี พ.ศ. 2552

ช้อปปี้เปิดตัวครั้งแรกอย่างเป็นทางการที่ประเทศสิงคโปร์ในปี พ.ศ. 2558 และขยายไปยังประเทศมาเลเซีย ไทย ไต้หวัน อินโดนีเซีย เวียดนาม ฟิลิปปินส์ และบราซิล ให้บริการซื้อและขายสินค้าออนไลน์แก่ผู้ใช้ในภูมิภาคเอเชียตะวันออกเฉียงใต้และไต้หวัน โดยมุ่งเน้นในแพลตฟอร์มโทรศัพท์เคลื่อนที่และสื่อสังคม

ประวัติ
-------

ในปี พ.ศ. 2558 ช้อปปี้เปิดตัวในประเทศสิงคโปร์เป็นที่แรก เป็นตลาดซื้อขายแบบโซเซียลที่มุ่งเน้นการใช้งานผ่านมือถือ มาผสมผสานกันเป็น Marketplace เต็มรูปแบบ ผู้ใช้สามารถเลือกซื้อและขายสินค้าได้ทุกที่ทุกเวลา อีกทั้งยังสนับสนุนด้านโลจิสติกส์ และแพลตฟอร์มการชำระเงิน ซึ่งช่วยอำนวยความสะดวกในการช็อปปิ้งออนไลน์ได้ง่าย ปลอดภัยแก่ผู้ขายและผู้ซื้อ

ไม่นานหลังจากนั้น ช้อปปี้ได้เปิดตัวเว็บไซต์เพื่อแข่งขันในตลาดอีคอมเมิร์ซอื่น ๆ ที่กำลังเติบโตอย่างรวดเร็วในภูมิภาค เช่น Lazada, Tokopedia และ AliExpress

ช้อปปี้ได้สร้างความแตกต่างจากที่อื่น ด้วยการมี "ช้อปปี้ Guarantee" ซึ่งเป็นระบบที่ระงับการชำระเงินให้แก่ผู้ขาย จนกว่าผู้ซื้อจะได้รับสินค้า เพื่อเป็นการรับประกันความปลอดภัยในการช็อปปิ้งออนไลน์ และสร้างความมั่นใจให้แก่ผู้ที่ซื้อ

โครงสร้างธุรกิจ
---------------

รูปแบบธุรกิจของ ช้อปปี้เริ่มต้นด้วยตลาดระหว่างผู้บริโภคกับผู้บริโภค (C2C) เป็นหลัก และได้เพิ่มช่องทางการตลาดระหว่างธุรกิจกับผู้บริโภค (B2C) ในรูปแบบผสมผสานกัน (Hybrid Model) เมื่อเทียบกับคู่แข่ง ช้อปปี้ไม่เรียกเก็บค่าธรรมเนียม และค่าคอมมิชชั่นกับผู้ขาย ซึ่งถือเป็นข้อได้เปรียบกับผู้ที่มาลงขายสินค้ากับช้อปปี้ แต่เนื่องจากการแบกรับค่าใช้จ่ายต่าง ๆ ทำให้ช้อปปี้เปลี่ยนแปลงเงื่อนไขใหม่ โดยเรียกเก็บค่าธรรมเนียมการชำระเงินร้อยละ 2 จากผู้ขาย โดยมีผลตั้งแต่วันที่ 16 ตุลาคม 2562 เป็นต้นไป ยกเว้นช่องทาง AirPay Wallet ซึ่งเป็นพันธมิตรโดยตรงกับ ช้อปปี้จะไม่เรียกเก็บค่าธรรมเนียมต่อไป

นอกจากนี้ยังทำหน้าที่เป็น Asset Light Marketplace โดยที่ ช้อปปี้ไม่มีคลังสินค้า และเป็นพันธมิตรกับผู้ให้บริการจัดส่งมากกว่า 70 แห่ง เพื่อสนับสนุนด้านโลจิสติกส์แก่ผู้ใช้บริการ ในส่วนประเทศไทย ได้ร่วมมือกับบริษัทขนส่งชั้นนำภายในประเทศในการรับและจัดส่งสินค้า ดังนี้ ไปรษณีย์ไทย Kerry Express และ DHL Express ทั้งนี้ ช้อปปี้แบ่งร้านค้าออกเป็นร้านค้าทั่วไปและร้านค้าทางการ (Shopee Mall) ซึ่งจะเรียกเก็บค่าธรรมเนียมที่ไม่เท่ากัน

ส่วนแบ่งทางการตลาด
------------------

ตั้งแต่ปี พ.ศ. 2560 ช้อปปี้มียอดดาวน์โหลดใน App Store เป็นอันดับหนึ่งของแอปพลิเคชันที่สามารถดาวน์โหลดได้ฟรีในระบบ iOS มีผลิตภัณฑ์ที่ใช้งานมากกว่า 180 ล้านรายการ จากผู้ประกอบการกว่า 4 ล้านคน

ในไตรมาสที่ 4 ของปี พ.ศ. 2560 มีมูลค่าการขายสินค้ารวม (GMV) อยู่ที่ 1.6 พันล้านเหรียญสหรัฐ ซึ่งเพิ่มขึ้นถึง 206% จากปีก่อนหน้านี้

เปิดโครงการใหม่
---------------

ในปี พ.ศ. 2559 ช้อปปี้ได้เปิดตัวโครงการที่เรียกว่า "ช้อปปี้ University"  ซึ่งเป็นศูนย์อบรมเชิงปฏิบัติ และฝึกหัดเพื่อช่วยผู้ประกอบการในด้านธุรกิจต่าง ๆ เป็นการสนับสนุน และเสริมสร้างทักษะของลูกค้า โดยเฉพาะผู้ค้ารายย่อยในแบบ C2C ให้ความรู้ในเรื่องต่าง ๆ ให้ตรงตามความต้องการของผู้ค้า
ในปี พ.ศ. 2561 ได้เปิดตัว ช้อปปี้ Mall ในประเทศไทยอย่างเป็นทางการ

หุ้นไอพีโอ
----------

บริษัทแม่ของช้อปปี้ (บริษัท Sea Group) ได้ซื้อหุ้นสามัญครั้งแรกในตลาดหลักทรัพย์นิวยอร์ก (NYSE) เมื่อเดือนตุลาคม ปีพ.ศ. 2560 ในราคา 1 พันล้านเหรียญสหรัฐ โดยที่ Tencent เป็นผู้ได้รับผลประโยชน์หลังจากการจดทะเบียนในตลาดหุ้นครั้งนี้ มีส่วนแบ่ง 39.7% และ Blue Dolphin Venture ซึ่งเป็นองค์กรที่ตั้งโดย ฟอร์เรสต์ หลี่ ถือหุ้น 15%

รางวัลที่ได้รับ
---------------

ช้อปปี้ได้รับรางวัล Top Marketplace ในงาน Priceza E-Commerce Awards 2017 ครั้งที่ 2 
ซึ่งจัดโดยบริษัท ไพรซ์ซ่า จำกัด (ผู้ให้บริการเว็บไซต์และแอปพลิเคชัน เครื่องมือค้นหาสินค้า และเปรียบเทียบราคา)

| ปี | รางวัล | สาขา | ผล |
| --- | --- | --- | --- |
| 2566 | Thailand Zocial Awards 2023 | Best Brand Performance on Social Media กลุ่มธุรกิจแพลตฟอร์มสำหรับการซื้อขายสินค้า | ชนะ |

แอมแบสซาเดอร์
-------------

เมื่อวันที่ 21 สิงหาคม พ.ศ. 2560 ช้อปปี้ได้เปิดแคมเปญ ช้อปปี้ 9.9 Mobile Shopping Day มหกรรมลดราคาสินค้าครั้งใหญ่ ในประเทศไทยนับว่าเป็นประเทศที่มีกำลังในการซื้อขายสินค้าสูง และความสนใจของผู้บริโภคที่หันมาให้ความนิยมในการซื้อสินค้าผ่านช่องทางออนไลน์ที่เติบโตขึ้นทุกปี ช้อปปี้จึงให้ความสำคัญกับความต้องการของผู้ใช้งานเป็นหลัก รวมทั้งการพัฒนาแพลตฟอร์มให้ตอบสนองต่อทั้งผู้ขายและผู้ซื้อ ตลอดจนการทำตลาดด้วยการคัดเลือกแบรนด์แอมแบสซาเดอร์ "แบร์รี่ ณเดช คูกิมิยะ" และ "ญาญ่า อุรัสยา เสปอร์บัน" คู่จิ้นขวัญใจคนไทย ที่จะมาช่วยสะท้อนภาพลักษณ์ของแบรนด์ได้อย่างชัดเจน และทั้งคู่ยังเป็นผู้สร้างสีสันหลักให้แก่แคมเปญต่างๆ ของช้อปปี้

ในปี พ.ศ. 2562 ช้อปปี้เริ่มแนะนำแบรนด์แอมแบสซาเดอร์ระดับภูมิภาค เช่น Blackpink วงเกิร์ลกรุ๊ปเกาหลีรุ่นใหม่ ในครึ่งปีแรก และช่วงแคมเปญ 9.9 ช้อปปี้ได้เชิญ คริสเตียโน โรนัลโด นักกีฬาฟุตบอลที่มีชื่อเสียง เพื่อสะท้อนวิสัยทัศน์ความมุ่งมั่นที่จะเป็น 1 เช่นเดียวกับช้อปปี้

อ้างอิง
-------

1. ↑  ,Tech Talk Thai (2560), "บริษัท Sea Group (ก่อนหน้านี้รู้จักกันในชื่อ Garena)", สืบค้นเมื่อวันที่ 7 พฤษภาคม 2561
2. ↑  ,sanook (25560), "ก่อตั้งขึ้นในปีพ.ศ. 2553 โดย Forrest Li", สืบค้นเมื่อวันที่ 7 พฤษภาคม 2561
3. ↑  ,ThaiPR.net (2561), ช้อปปี้เปิดตัวครั้งแรกอย่างเป็นทางการที่ประเทศสิงคโปร์ในปีพ.ศ. 2558",สืบค้นเมื่อวันที่ 7 พฤษภาคม 2561
4. ↑  ,นครินทร์ วนกิจไพบูลย์ (2561),"มุ่งเน้นในแพลทฟอร์มโมบาย และโซเซียล", สืบค้นเมื่อวันที่ 7 พฤษภาคม 2561
5. ↑  [*ลิงก์เสีย*],ปิยนุช ผิวเหลือง (2559),"ช้อปปี้เปิดตัวในประเทศสิงคโปร์เป็นที่แรก",สืบค้นเมื่อวันที่ 9 พฤษภาคม 2561
6. ↑  ,Kancharaj Wareesoonthorn (2561),"Lazada, Tokopedia และ AliExpress",สืบค้นเมื่อวันที่ 7 พฤษภาคม 2561
7. ↑  ,Sanook (2559), "ช้อปปี้ Guarantee", สืบค้นเมื่อวันที่ 7 พฤษภาคม 2561
8. ↑  ,ประชาชาติธุรกิจ ไอซีที (2558),"ช้อปปี้ไม่เรียกเก็บค่าธรรมเนียม และค่าคอมมิชชั่นกับผู้ขาย", สืบค้นเมื่อวันที่ 7 พฤษภาคม 2561
9. ↑  ,"ช้อปปี้จะเปลี่ยนแปลงค่าธรรมเนียมการให้บริการ", สืบค้นเมื่อวันที่ 4 ธันวาคม 2562
10. ↑  ,ประชาชาติธุรกิจออนไลน์ (2559), "บริษัท ไปรษณีย์ไทย", สืบค้นเมื่อวันที่ 7 พฤษภาคม 2561
11. ↑  help shopee, "Kerry Express", สืบค้นเมื่อวันที่ 7 พฤษภาคม 2561
12. ↑  [*ลิงก์เสีย*]สยามโฟน ดอตคอม (2561), "DHL Express" ,สืบค้นเมื่อวันที่ 7 พฤษภาคม 2561
13. ↑  PR News (2560), "ช้อปปี้มียอดดาวน์โหลดแอปพลิเคชันใน App Store เป็นอันดับหนึ่ง", สืบค้นเมื่อวันที่ 7 พฤษภาคม 2561
14. ↑  [*ลิงก์เสีย*],กัมปนาท กาญจนาคาร Web editor (2560),"มีมูลค่าการขายสินค้ารวม (GMV) อยู่ที่ 1.6 พันล้านเหรียญสหรัฐ", สืบค้นเมื่อวันที่ 7 พฤษภาคม 2561
15. ↑  ,PR News (2561), "ช้อปปี้ University", สืบค้นเมื่อวันที่ 7 พฤษภาคม 2561
16. ↑  [*ลิงก์เสีย*],Nanji (2561), "เราให้การสนับสนุน และเสริมสร้างทักษะของลูกค้า", สืบค้นเมื่อวันที่ 7 พฤษภาคม 2561
17. ↑  ,Matichon Online (2561), "ได้เปิดตัว ช้อปปี้Mall ในประเทศไทยอย่างเป็นทางการ", สืบค้นเมื่อวันที่ 7 พฤษภาคม 2561
18. ↑  ,Marketing Oops! (2560), "บริษัทแม่ของ ช้อปปี้(บริษัท Sea Group) ได้ซื้อหุ้นสามัญครั้งแรกในตลาดหลักทรัพย์นิวยอร์ก (NYSE)"
19. ↑  ,Kancharaj Wareesoonthorn (2560), "Sea เตรียม IPO เตรียมเข้าตลาดหุ้นในอเมริกา ระดมทุน 1 พันล้านเหรียญฯ",สืบค้นเมื่อวันที่ 9 พฤษภาคม 2561
20. ↑  [*ลิงก์เสีย*], Techsauce Team (2560), "Priceza E-Commerce Awards 2017", สืบค้นเมื่อวันที่ 9 พฤษภาคม 2561
21. ↑  "ประกาศผล Thailand Social Awards ครั้งที่ 11 แบรนด์และผู้ทรงอิทธิพลบนโลกโซเชียลยกทัพร่วมงานคับคั่ง". *ไทยรัฐ*. 2023-02-24. สืบค้นเมื่อ 2023-02-25.
22. ↑  ,nineFangKhaoW (2561),"SHOPEE ดึง "ณเดช-ญาญ่า" สองซุปตาร์คู่จิ้นเป็นแบรนด์แอมบาสเดอร์", สืบค้นเมื่อวันที่ 9 พฤษภาคม 2561
23. ↑   เก็บถาวร 2019-08-19 ที่ เวย์แบ็กแมชชีน, Righthand(2562),"ช้อปปี้ผนึกกำลัง BLACKPINK เอาใจสาวกเกาหลี ช้อปสินค้าสุดเอ็กซ์คลูซีฟ จาก YG Official Shop",สืบค้นเมื่อวันที่ 23 มกราคม 2562
24. ↑  ,THE STANDARD TEAM(2562),"ช้อปปี้เล่นใหญ่ ดึง คริสเตียโน โรนัลโด ขึ้นแท่นแบรนด์แอมบาสเดอร์ ประเดิมแคมเปญ 9.9 Super Shopping Day",สืบค้นเมื่อวันที่ 18 สิงหาคม 2562